Case ID: 1152181
Sentence 28: Müdafiəçi kassasiya şikayətində işə baxan məhkəmələr tərəfindən iş üzrə Məhkum2 aid hissədə obyektiv və hərtərəfli araşdırılma aparılmadığını, məhkuma aid hissədə hökmün əsasını yolverilməz sübutlar təşkil etdiyini, onun təqsirinin sübuta yetirilmədiyini və sübutlara düzgün qiymət verilmədiyini vurğulayaraq, mübahisələndirilən qərarın Məhkum2 aid hissədə ləğv edilməsini və cinayət işinin icraatına barəsində bəraətverici əsaslarla xitam verilməsi barədə qərar qəbul edilməsini xahiş etmişdir.Məhkəmə kollegiyası kassatorların iş üzrə ətraflı araşdırılma aparılmadığını, sübutların düzgün qiymətləndirilmədiyini və irəli sürülmüş ittihamlar üzrə onların təqsirlərinin sübuta yetirilməməsi ilə bağlı dəlillərinə münasibət bildirərək aşağıdakıları qeyd etməyi zəruri hesab edir: Məhkəmə kollegiyası qeyd edir ki, birinci instansiya məhkəməsinin məhkəmə iclas protokolundan müəyyən edilir ki, Məhkum1 ona qarşı elan olunmuş maddələr üzrə özünü təqsirli bilməmiş və məhkəmə baxışında dəfələrlə ziddiyyətli ifadələr vermişdir.